Gísli Einarsson sjónvarpsmaður , Lunddælingur , íbúi í Borgarnesi og pistlahöfundur Skessuhorns getur verið kampakátur yfir niðurstöðum nýjustu áhorfskönnunar Gallup sem fram fór vikuna 14. - 20. júlí síðastliðinn . Þar kemur í ljós að þáttur hans , Út og suður , er sá vinsælasti í Sjónvarpinu með rétt tæplega 26% áhorf . Landsmenn virðast hafa næstmestan áhuga á veðrinu , en 25,4% landsmanna fylgdust með veðurfréttum þessa sömu viku .